# Brian May

Sir Brian Harold May CBE (Brian May), és un guitarrista i doctor en astrofísica anglès, integrant del mític grup de rock Queen. Va néixer el dissabte 19 de juliol de 1947 a Hampton, Middlesex, una petita ciutat al sud de Londres (Anglaterra). La seva inseparable guitarra és la Red Special, que va construir ell mateix amb l'ajut del seu pare el 1963. Els seus pares es deien Harold i Ruth.

## Biografia

Brian, era un jove molt unit als seus pares, molt aviat va mostrar les seves dues grans aficions: els còmics de ciència-ficció i la guitarra, encara que el seu primer instrument va ser l'ukelele, que el seu pare tocava bastant bé. Als set anys, va rebre com regal de d'aniversari una guitarra espanyola a causa de la seva insistència a tenir una guitarra de debò. En adonar-se que la guitarra era massa gran per a ell, el jove Brian amb l'ajuda del seu pare i un xerrac, la va transformar en un instrument que podia tocar amb els seus diminuts dits. A més, utilitzant fils de coure i uns imants, va aconseguir que la seva guitarra sonés de forma similar a una veritable guitarra elèctrica
El seu talent era evident des del principi, però va decidir assenyadament continuar els seus estudis per tenir una carrera en cas que no pogués viure de la música. Va obtenir la seva llicenciatura de Ciències en l'especialitat de Física i va continuar el postgraduat treballant en Astronomia a l'Imperial College a Londres, matèria que va ensenyar durant algun temps al nivell de batxillerat. Mentre acabava els seus estudis d'astronomia, va estar treballant una temporada a Tenerife, on va realitzar dos estudis sobre pols planetària que van ser publicats a la revista Monthly Notices of the Royal Astronomical Society. Més endavant, al final dels seixanta, va formar Smile amb Tim Staffell unint-se'ls després Roger Taylor; tornant la mirada cap al passat, Brian està convençut que gran part del so de Queen es va originar amb Smile. Van arribar fins i tot a telonejar a Pink Floyd i a Yes. Brian May és sens dubte un dels millors guitarristes del món, i aquesta és també l'opinió d'Eric Clapton. "Venint d'ell, això significa molt per a mi", va dir Brian. "Eric Clapton va ser una de les persones que van tenir una influència més òbvia i important en mi. Clapton és un dels tipus que més m'ha motivat per a tocar en l'època del Crawdaddy Club, en la qual la gent escrivia "Clapton és Déu" a les parets".
L'any 1963, Brian es va adonar que amb la seva guitarra acústica no podia interpretar les cançons que escoltava a la ràdio i que tractava d'emular. Així que va decidir canviar la seva guitarra acústica per una d'elèctrica. Però en aquesta època el jove Brian no disposava de diners per a comprar-se les Gibson Les Paul, o Fender Stratocaster que hi havia al mercat. Així que amb l'ajuda del seu pare, Harold, que era enginyer electrònic, van decidir embarcar-se en un difícil projecte: fabricar-se la seva pròpia guitarra, aquest treball el van començar a l'agost del 1963 en un dormitori de la seva casa convertit a taller. La Red Special va ser la guitarra que va sortir després de setmanes de treball i ha estat un dels símbols de la seva carrera musical i de Queen.
El so característic de la Red Special, és sens dubte místic i dotat d'un gran virtuosisme. Impulsor de la "guitarra-orquestral" anomenada així per l'ús de diverses guitarres que s'escoltaven simultàniament i que imitaven diferents veus, assolint així frases contrapuntístiques en tota l'extensió musical. Aquesta va ser reverenciada per la seva bella complexitat harmònica amb la qual es podien assolir crear atmosferes i línies melòdiques omplint cada racó de la seva música sense necessitat de sintetitzadors, fins a "The Game", el 1980 i la qual es deixa veure principalment en els primers discos de Queen com "A night at the opera", del 1975.
* Va estar influenciat per: Jimi Hendrix, Jimmy Page, Jeff Beck, The Shadows, The Ventures, Eric Clapton
* Va influenciar a: Eddie Van Halen, Joe Satriani, Slash, Steve Vai, Kirk Hammett.

## Discografia
### Queen
#### Discos d'estudi

| Nom de l'àlbum | Informació |
| Queen | Data: 13 de juliol, 1973 Segell discogràfic: Hollywood Records Productors: John Anthony, Roy Thomas Baker, Queen |
| Queen II | Data: 8 de març, 1974 Segell discogràfic: Hollywood Records Productors: Robin Cable, Roy Thomas Baker, Queen |
| Sheer Heart Attack | Data: 8 de novembre, 1974 Segell discogràfic: Hollywood Records Productors: Roy Thomas Baker, Queen |
| A Night At The Opera | Data: 21 de novembre, 1975 Segell discogràfic: Hollywood Records Productors: Roy Thomas Baker, Queen |
| A Day at the Races | Data: 10 de desembre, 1976 Segell discogràfic: Hollywood Records Productors: Queen |
| News of the World | Data: 28 d'octubre, 1977 Segell discogràfic: Hollywood Records Productors: Queen, assistits per Mike Stone |
| Jazz | Data: 10 de novembre, 1978 Segell discogràfic: Hollywood Records Productors: Queen, Roy Thomas Baker |
| The Game | Data: 30 de juny, 1980 Segell discogràfic: Hollywood Records Productors: Reinhold Mack, Queen |
| Flash Gordon | Data: 8 de desembre, 1980 Segell discogràfic: Hollywood Records Productors: Brian May, Reinhold Mack |
| Hot Space | Data: 21 de maig, 1982 Segell discogràfic: Hollywood Records Productors: Queen, Reinhold Mack |
| The Works | Data: 27 de febrer, 1984 Segell discogràfic: Hollywood Records Productors: Reinhold Mack, Queen |
| A Kind of Magic | Data: 2 de juny, 1986 Segell discogràfic: Hollywood Records Productors: Reinhold Mack, Queen, David Richards |
| The Miracle | Data: 22 de maig, 1989 Segell discogràfic: Hollywood Records Productors: Queen, David Richards |
| Innuendo | Data: 4 de febrer, 1991 Segell discogràfic: Hollywood Records Productors: Queen, David Richards |
| Made In Heaven | Data: 6 de novembre, 1995 Segell discogràfic: Hollywood Records Productors: Queen |

#### Discos en directe

| Nom de l'àlbum | Informació |
| Live Killers | Data: 26 de juny, 1979 Segell discogràfic: EMI Productors: Queen |
| Live Magic | Data: 1 de desembre, 1986 Segell discogràfic: Hollywood Records Productors: Queen, Trip Khalaf |
| Live at Wembley '86 | Data: 26 de maig, 1992 Segell discogràfic: Hollywood Records Productors: Queen |
| Queen on Fire - Live at the Bowl | Data: 25 d'octubre, 2004 Segell discogràfic: Hollywood Records Productors: Brian May, Roger Taylor, Justin Shirley-Smith |

#### Recopilacions

* Greatest Hits I (1981)
* Greatest Hits II (1991)
* Queen Rocks (1997)
* Greatest Hits III (1999)
* The Complete Works (desembre de 1985), col·lecció que conté tots els discos oficials editats fins aquella data (des de Queen fins a The Works)
* Complete Vision (desembre de 1985), recopilació de les cares B de tots els singles editats fins aquella data (des de Killer Queen fins a One Vision)

### En solitari
#### Discos d'estudi

| Any | Títol | UK | US |
| 1983 | Star Fleet Project | 35 | 125 |
| 1992 | Back to the Light | 6 | 159 |
| 1998 | Another World | 23 | – |
| 2000 | Furia (Original Soundtrack) | – | – |

#### Discos en directe

| Any | Títol | UK | US |
| 1993 | Live at the Brixton Academy | 20 | – |

### Queen+Paul Rodgers
#### Estudi

| Nom de l'àlbum | Informació | Nom de l'àlbum | Informació |
| Return of the Champions | Data: 19 de setembre, 2005 Segell discogràfic: Hollywood Records Productors: Joshua J. Macrae, Justin Shirley-Smith, Peter Brandt | The Cosmos Rocks | Data: 19 de setembre, 2008 Segell discogràfic: Hollywood Records Productors: Brian May, Paul Rodgers, i Roger Taylor Coproductors i enginyers: Joshua J. Macrae, Justin Shirley-Smith, i Kris Freddiksson |

## Videografia
### Amb Queen
#### Video en viu

| Nom de l'àlbum | Informació |
| Queen Live in Rio | Llançament: VHS 1985 Discogràfica: EMI |
| Queen Live in Budapest | Llançament: VHS 1987 Discogràfica: EMI |
| Queen at Wembley | Lançament: VHS 1992, DVD 2003 Discogràfica: EMI |
| We Are the Champions: Final Live in Japan | Lançament: VHS 1992, DVD 2004 Discogràfica: EMI |
| Queen on Fire - Live at the Bowl | Lançament: 25 d'octubre de 2004 Discográfica: EMI |
| Queen Rock Montreal & Live AID | Lançament: 29 d'octubre de 2007 Discogràfica: EMI |

#### Documentals

| Documental | Informació |
| The Magic Years | Lançament: 1987 |
| The Queen Phenomenon | Lançament: 1995 |
| Classic Albums: A Night at the Opera | Lançament: 2004 |

## Gires
### Amb Queen

| Any(s) | Títol | Voltes | Shows | Llançaments oficials |
| 1973-1974 | Queen I Tour | 2 | 35 | |
| 1974 | Queen II Tour | 2 | 41 | |
| 1974-1975 | Sheer Heart Attack Tour | 3 | 77 | |
| 1975-1976 | A Night At The Opera Tour | 3 | 77 | Un concert va ser gravat i retransmés per la BBC |
| 1976 | Gira d'estiu 1976 | 1 | 4 | El concert a Hyde Park va ser gravat |
| 1977 | A Day At The Races Tour | 5 | 59 | |
| 1977-1978 | News Of The World Tour | 2 | 46 | |
| 1978-1979 | Jazz Tour | 4 | 79 | Live Killers primer disc en viu de la banda |
| 1979 | Crazy Tour | 1 | 20 | Concerts for the People of Kampuchea LP realitzat per diversos artistes |
| 1980-1981 | The Game Tour | 6 | 83 | Queen Rock Montreal (DVD i CD), We Will Rock You (VHS i DVD) |
| 1982 | Hot Space Tour | 3 | 69 | Queen on Fire - Live at the Bowl (DVD) inclou concerts a Londes, Viena i Tokyo |
| 1984-1985 | The Works Tour | 5 | 48 | We Are the Champions: Final Live in Japan (DVD) Rock in Rio (VHS) |
| 1986 | Magic Tour | 1 | 26 | Queen at Wembley (DVD) Queen Live in Budapest (VHS) |

## Carrera científica

May estudià física i matemàtiques en l'Imperial College de Londres, i es llicencià el 1968. Des de 1970 a 1974, treballà en la tesi doctoral en l'Imperial College, estudiant la llum reflectida de la pols interplanetària i la velocitat de la pols en el pla del Sistema Solar. Quan el grup Queen va aconseguir fama internacional el 1974, May abandonà el seu treball de tesi. Tanmateix aconseguí publicar dos articles d'investigació avaluats per experts com a coautor. que estan basats en les observacions que realitzà en l'Observatori del Teide en Tenerife.
Acabada l'etapa de Queen, en octubre de 2006, May tornà a registrar la tesi i l'any següent, en agost del 2007 (un any abans del previst) l'envià per a ser avaluada. A banda d'escriure tot el treball que havia fet prèviament, May va haver de revisar tots els treballs sobre pols zodiacal realitzats durant 33 anys anteriors, que incloïen el descobriment de les bandes de la pols zodiacal aconseguit pel satèl·lit de la NASA IRAS. Després de la defensa de la tesi, la tesi revisada amb el títol A Survey of Radial Velocities in the Zodiacal Dust Cloud va ser aprovada en setembre de 2007, 37 anys després d'haver-la començada. Va ser possible continuar la mateixa tesi pel fet que s'havia fet molt poca recerca sobre aquest tema durant aquests anys i que l'estudi de la pols interplanetària tornà a ser d'interés en la dècada dels anys 2000. El seu treball de tesi investigà la velocitat radial de les partícules de la pols fent ús de les modernes eines de l'espectroscòpia d'absorció i l'espectroscòpia Doppler de la llum zodiacal amb un interferòmetre de Fabry-Pérot de l'Observatori del Teide en Tenerife. El seu treball de recerca va ser dirigit inicialment per Jim Ring, Ken Reay i en les etapes finals per Michael Rowan-Robinson. May es doctorà finalment en l'acte de lliurament de l'Imperial College que tingué lloc al Royal Albert Hall el 14 de maig de 2008.
En 2014, May creà amb l'astronauta de l'Apollo 9 Rusty Schweickart, Danica Remy de la B612 Foundation i el cineasta alemán Grigorij Richters el dia de l'asteroide. Aquesta celebració és una campanya global de conscienciació en la que gent d'arreu del món es reuneixen per aprendre sobre asteroides i el que podem fer per protegir el nostre planeta. May va ser invitat al Festival Starmus el 2016 on també va actuar a l'escenari amb el compositor Hans Zimmer. El tema era Més enllà de l'horitzó: un homenatge a Stephen Hawking .
Durant la conferència de premsa del 17 de juliol de 2015 arran del sobrevol de Plutó per la sonda New Horizons al Johns Hopkins Applied Physics Lab, May va ser presentat com a col·laborador de l'equip científic. Els digué a tots "Vosaltres heu inspirat el món (You have inspired the world)." Del 31 de desembre de 2018 a l'1 de gener de 2019, May va assistir a la festa d'espera per al sobrevol de l'objecte del cinturó de Kuiper, 486958 Arrokoth per la sonda New Horizons, i va interpretar una versió actualitzada de la seva cançó de celebració "New Horizons".
L'any 2019 Brian May fou premiat amb la Medalla Lawrence J. Burpee de la Reial Societat Geogràfica Canadenca per les seves contribucions destacades a l’avenç de la geografia.

## Referències

* 1 2 3 4 «QueenOnline Message Board :: View topic – Queen / Solos UK & US (Y MORE) Chart History». Arxivat de l'original el 2008-09-29. [Consulta: 6 gener 2011].
* ↑ Hicks, Tom R.; May, Brian H.; Reay, N. Ken «MgI Emission in the Night Sky Spectrum». Nature, 240, 5381, 1972, pàg. 401–402. Bibcode: 1972Natur.240..401H. DOI: 10.1038/240401a0. ISSN: 0028-0836.
* ↑ Hicks, T. R.; May, B. H.; Reay, N. K.; Ring, J. «An Investigation of the Motion of Zodiacal Dust Particles--I: Radial Velocity Measurements on Fraunhofer Line Profiles». Monthly Notices of the Royal Astronomical Society, 166, 2, 1974, pàg. 439–448. Bibcode: 1974MNRAS.166..439H. DOI: 10.1093/mnras/166.2.439. ISSN: 0035-8711.
* ↑ May, Brian. A survey of radial velocities in the zodiacal dust cloud (en anglès). Londres: Imperial College London, 2008, p. 256. ISBN 9780387777054 [Consulta: 24 abril 2021].
* ↑ BBC. Never Mind The Buzzcocks, episodi:10 Min:25"'". « »
* ↑ «BRIAN MAY – Official Biography». Brianmay.com. Arxivat de l'original el 25 maig 2012. [Consulta: 24 octubre 2011].
* ↑ May, Brian. «News». Arxivat de l'original el 20 juliol 2012.
* ↑ «Queen star celebrates doctorate». BBC News, 23-08-2007 [Consulta: 25 agost 2007].
* ↑ Kluger, Jeffrey «Queen Guitarist (And Astrophysicist) Brian May On His Work With NASA». Time, 02-01-2019 [Consulta: 8 octubre 2020].
* ↑ «Imperial College Graduation». Imperial College London, 23-05-2018 [Consulta: 23 maig 2018].
* ↑ Dr. Stuart Clark. «Brian May: Asteroid Day can help protect the planet». The Guardian. Arxivat de l'original el 2 juliol 2015. [Consulta: 3 desembre 2014].
* ↑ «Starmus 3 full schedule announced». CS.Astronomy.com [Consulta: 6 gener 2019].
* ↑ NASA. «NASA News Conference on the New Horizons Mission», 17-07-2015. Arxivat de l'original el 25 març 2020. [Consulta: 6 abril 2018].
* ↑ Talbert, Tricia. «Rock Star/Astrophysicist Dr. Brian May Backstage With New Horizons», 21-07-2015. Arxivat de l'original el 6 febrer 2018. [Consulta: 6 abril 2018].
* ↑ «NASA's New Horizons spacecraft just visited the farthest object ever explored». The Washington Post [Consulta: 1r gener 2019].
* ↑ «Queen's Brian May receives RCGS medal in Toronto». RCGS, 26-07-2019. Arxivat de l'original el 1 octubre 2019. [Consulta: 24 octubre 2019].

## Enllaços externs

* Pàgina oficial
* Pàgina oficial de Queen